– Vi utforsker det som er fremtiden på mange måter. Jeg var med på starten av appmarkedet for smarttelefon, og dette føles litt likt, da du ikke helt vet hva som er konvensjonene. Du er med på å forme dem, sier Are.

Hver dag starter med et utviklermøte der de diskuterer planer, dagens agenda og løsninger om noen sitter fast. Arbeidsdagen er dynamisk, og de ansatte spiller på hverandres styrker gjennom

en tett dialog.

I Breach har de ansatte innen ulike disipliner, og ønsker å styrke laget for den nye verdenen innen virtuell realitet.

– Det er vanskelig å ha erfaring innen VR og AR siden feltet er såpass nytt, men om du har en bakgrunn og noe erfaring fra å tenke tredimensjonalt, og spillutvikling, så blir du fort aktuell, sier Marius.

Det viktigste er at du er interessert i XR-teknologiene Breach jobber innenfor. Erfaringsmessig handler det om å tørre å hoppe ut fra en flat skjerm, og tenke romlighet og i 3D.

– Du må være nysgjerrig på hvilke muligheter som ligger i VR, MR, XR, AR og alle de andre R-ene, sier Thorvaldsen.

Bratt læringskurve

Nylig fikk Breach et utviklingsstipend fra Norsk filminstitutt til deres første spill som eget produksjonsselskap; Spuds. Spuds blir et et VR-spill inspirert av Lemmings og andre legendarisk spill fra 90-tallet. Fra før har selskapet laget spill i samarbeid med Facebook.

Prosjektområdene er teknologiutvikling, leveranse av tekniske løsninger, spillproduksjon, innholdsproduksjon, design og rådgivning. Arbeidsdagen vil alltid utfordre deg innen nye felt. Idéen er å jobbe innen et teknologiområde som er fremadskuende.

– Jeg føler aldri at jeg har lært så mye som i denne jobben. Dette er et veldig fint tidspunkt å komme inn i bransjen siden alt er nytt, sier Are.

Breach tok nylig inn en lydmann uten at de visste at de trengte en.Om du har riktig profil som passer inn med det selskapet allerede har, kan det hende at akkurat du er det Breach trenger inn i det nye økosystemet av virtuell virkelighet.

For å jobbe i Breach er det nødvendig å ha en genuin interesse for VR og AR, samt at du kan være selvstendig, men også synes det er spennende å jobbe i mindre team.